Drug Use Remains Problem in Laos
Lao Prime Minister admits that drug use in Laos has a tendency to increase, especially in big cities and along the borders with neibori
ນາຍົກລັດຖະມົນຕີລາວ ຍອມຮັບວ່າ ການໃຊ້ຢາເສບຕິດໃນລາວ ມີທ່າອ່ຽງເພີ້ມຂຶ້ນນັບມື້ ໂດຍສະເພາະແມ່ນຢູ່ໃນເຂດຕົວເມືອງໃຫຍ່ໆແລະ ເຂດຕິດຕໍ່ຊາຍແດນກັບປະເທດເພື່ອນບ້ານ ທ່ານບົວສອນ ບຸບຜາວັນ ນາຍົກລັດຖະມົນ ຕີລາວໄດ້ຖະແຫລງ ຍອມຮັບໃນລະ ຫວ່າງ ເປັນປະທານໃນກອງປະຊຸມຄະນະ ລັດ ຖະບານລາວປະຈຳເດືອນເມສານີ້ວ່າການຊົມໃຊ້ຢາເສບຕິດນັບເປັນບັນຫາທີ່ຮຸນແຮງ ແລະກໍມີການແຜ່ລະບາດກວ້າງອອກໄປເລື້ອຍຢູ່ໃນລາວໂດຍສະເພາະແມ່ນຢູ່ໃນເຂດຕົວເມືອງໃຫຍ່ ແລະເຂດທີ່ຕິດຕໍ່ຊາຍແດນກັບປະເທດເພື່ອນບ້ານນັ້ນນັບເປັນເຂດທີ່ມີການຊົມໃຊ້ຢາເສບຕິດຢູ່ໃນກຸ່ມປະ ຊາກອນລາວເພີ້ມຫລາຍຂຶ້ນຢ່າງໜ້າເປັນຫວ່ງທີ່ສຸດ ທັງນີ້ເຖິງແມ່ນວ່ານາຍົກລັດຖະ ມົນຕີລາວຈະບໍ່ໄດ້ລະບຸວ່າໃນປະຈຸບັນນີ້ມີຄົນຊົມໃຊ້ຢາເສບຕິດຢູ່ໃນລາວຢູ່ໃນເຂດໃດຫລືວ່າ ຫລາຍເທົ່າໃດແທ້ກໍຕາມ ຫາກແຕ່ທ່ານກໍໄດ້ລະບຸວ່າການທີ່ມີອາດ ສະຍາກຳເກີດຂຶ້ນຫລາຍຂຶ້ນນັບມື້ກໍຄືບັນຫາທີ່ສາມາດສະທ້ອນ ໃຫ້ເຫັນເຖິງລະ ດັບຂອງການຊົມໃຊ້ຢາເສບຕິດຢູ່ໃນລາວໄດ້ຢ່າງຈະແຈ້ງໂດຍກ່ອນໜ້ານີ້ ຄະນະກຳ ມະການ ເພື່ອການຄວບຄຸມ ແລະກວດກາຢາເສບຕິດແຫ່ງຊາດຂອງລັດຖະບານລາວກໍໄດ້ສະເໜີລາຍງານວ່າການຊົມໃຊ້ຢາເສບຕິດຢູ່ໃນກຸ່ມນັກຮຽນນັກສຶກສາລາວໄດ້ເພີ້ມຂຶ້ນ ຢ່າງວ່ອງໄວໂດຍຈາກການຊຸ່ມກວດນ້ຳປັດສະວະຂອງບັນດານັກຮຽນ ລະດັບຊັ້ນມັດທະຍົມຢູ່ໃນຕົວເມືອງໃຫຍ່ທົ່ວປະເທດລາວນັ້ນກໍພົບວ່າມີນັກຮຽນ ຫລາຍກວ່າ 5 ໝື່ນຄົນທີ່ຊົມໃຊ້ຢາບ້າ ສ່ວນທາງດ້ານກອງບັນຊາການປ້ອງກັນຄວາມສະຫງົບຮຽບຮ້ອຍ ຫລື ປ ກ ສ ນັ້ນກໍລາຍງານວ່າເຂດທີ່ມີບັນຫາອາດສະຍາກຳເກີດຂຶ້ນ ຫລາຍທີ່ສຸດໃນປະເທດລາວກໍຄືເຂດນະຄອນ ຫລວງວຽງຈັນໂດຍສະເພາະໃນໄລຍະ ນັບຈາກຕົ້ນປີນີ້ເປັນຕົ້ນມາຈົນເຖິງຂະນະນີ້ກໍປະກົດວ່າກອງບັນຊາການ ປ ກ ສ ຢູ່ໃນເຂດນະ ຄອນຫລວງວຽງຈັນນັ້ນ ສາ ມາດຈັບກຸ່ມສະມາຊິກຂອງແກັ້ງອະສະຍາກຳໄດ້ແລ້ວຫລາຍກວ່າ2 000 ພັນຄົນ ໃນຈຳນວນຜູ້ຕ້ອງຫາ ຫລື ອາດສະຍາກອນດັ່ງກ່າວນີ້ກໍປະກົດວ່າເປັນຜູ້ຕ້ອງຫາໃນຄະດີຄວາມຜິດ ກ່ຽວກັບຢາເສບຕິດຫລາຍທີ່ສຸດຊຶ່ງກໍເຊັ່ນດຽວກັນກັບການກະທຳຄວາມຜິດທີ່ເປັນການປຸ້ນຈີ້ແລະ ລັກຂະໂມຍທີ່ຜູ້ກະທຳຄວາມຜິດມີສ່ວນກ່ຽວຂ້ອຍໂດຍກົງກັບຢາເສບຕິດນັ້ນເອງ ສະພາບການດັ່ງກ່າວນີ້ ມີທ່າອ່ຽງທີ່ຈະເພີ້ມຫລາຍຂຶ້ນນັບມື້ໂດຍສະເພາະແມ່ນການຊົມໃຊ້ຢາບ້າຢູ່ໃນກຸ່ມເຍົາວະຊົນລາວແລະ ໃນຂະນະດຽວກັນ ໃນສ່ວນຂອງກຸ່ມປະຊາກອນທີ່ເຄີຍສູບຢ່າຝິ່ນຫລື ທີ່ເຄີຍອົດຢາຝິ່ນໄດ້ແລ້ວກໍຍັງມີທ່າອ່ຽງທີ່ຈະຫວນກັບຄືນມາສູບຢາຝິ່ນອີກເທື່ອໃໝ່ຫລາຍຂຶ້ນນັບມື້ອີກດ້ວຍ ດັ່ງທີ່ ທ່ານ ກຸ ຈັນສີນະ ຮອງປະທານຄະນະກຳມະການ ເພື່ອການຄວບຄຸມແລະກວດກາຢາເສບຕິດແຫ່ງຊາດລາວໄດ້ຖະແຫລງຊີ້ແຈງກ່ຽວກັບສະຖານະການທີ່ເກີດຂຶ້ນນີ້ວ່າ: ຍິ່ງໄປກວ່ານັ້ນດ້ວຍສະພາບການທີ່ຝິ່ນມີລາຄາພຽງຂຶ້ນຈາກລະດັບ 1 500 ໂດລ້າສະຫະຣັດຕໍ່ກິໂລກາມເມື່ອ ປີກ່ອນ ຂຶ້ນມາເປັນລະດັບເກີນກວ່າ 5 000 ໂດລ້າສະຫະຣັດຕໍ່ກິໂລກາມ ໃນປະຈຸບັນນີ້ກໍຍັງເຮັດໃຫ້ປະຊາຊົນລາວທີ່ເຄີຍຢຸດເຊົາຈາກການປູກຝິ່ນໄປແລ້ວພາກັນຫວນກັບຄືນມາທຳການປູກຝິ່ນອີກເທື່ອໃໝ່ອີກດ້ວຍ ຊຶ່ງຕໍ່ກຳລະນີດັ່ງກ່າວນີ້ທາງການລາວກໍຍອມຮັບວ່າສາມາດເກີດຂຶ້ນໄດ້ກໍຍ້ອນວ່າໂຄງ ການພັດທະ ນາຕ່າງໆຍັງຄົງເຂົ້າໄປບໍ່ເຖິງປະຊາຊົນທີ່ເຄີຍປູກຝິ່ນຢູ່ໃນຫລາຍພື້ນ ທີ່ແລະ ເພື່ອເປັນການແກ້ໄຂບັນຫາດັ່ງກ່າວນີ້ ຢູ່ໃນເຂດ1 100 ກວ່າໝູ່ບ້ານຢູ່ໃນ 8 ແຂວງພາກເໜືອຂອງລາວນັ້ນ ກໍມີຄວາມຈຳເປັນທີ່ລາວຈະຕ້ອງໄດ້ຮັບຄວາມຊ່ວຍເຫລືອຈາກຕ່າງປະເທດໃນມູນຄ່າບໍ່ໜ້ອຍກວ່າ80 ລ້ານໂດລ້າສະຫະຣັດສຳລັບນຳໃຊ້ເຂົ້າໃນການດຳເນີນໂຄງການພັດທະນາໃນເຂດໝູ່ບ້ານທີ່ເຄີຍປູກຝິ່ນໃນໄລຍະສາມປີຕໍ່ໄປນີ້